આંગણવાડીમાં આવતા બાળકોને કુપોષણ મુક્ત કરવા માટે રાજ્ય સરકાર દ્વારા કરોડોનું બજેટ મંજૂર કરાય છે.પરંતુ બેદરકારીને કારણો તેનો યોગ્ય લાભ બાળકો સુધી પહોંચતો નથી હોતો. ત્યારે વધુ એક બેદરકારી સામે આવી છે. આંગણવાડી માટે ફાળવાયેલા ઉપમાના પેકેટ કચરાપેટીમાંથી મળ્યા છે. ગોમતીપુરમાં કચરા પેટીમાંથી ઉપમાના પેકેટો મળી આવ્યા છે. સરકાર દ્વારા આંગણવાડીના બાળકો માટે ઉપમાનો નાસ્તો અપાય છે. કચરા પેટીમાંથી પેકટે મળતા અનેક સવાલો ઉભા થયા છે. ત્યારે જવાબદારો સામે કાર્યવાહી કરાશે કે નહી અને કયા કારણોસર આ પેકેટ બાળકોને નાસ્તો ન આપી કચરામાં ફેકી દેવાયા તે અંગે પણ તપાસ થાય તેવી લોકમાંગ ઉઠવા પામી છે.